**B E T I N G E L S E R**

for

annoncering

af

**Leje af Trækker og trailer**

# Det samlede ANNONCERINGsmateriale

Det samlede annonceringsmateriale består af:

* Annonce på Udbud.dk
* Nærværende betingelser for annoncering
* FMI's standardbetingelser
* FMI's kravspecifikation
* Tilbudsbrev (skabelon)

# Opgaven

For den fulde opgavebeskrivelse henvises der til FMI's annoncen på udbud.dk.

# Tildelingskriterier

Tildeling af aftalen vil ske på grundlag af tildelingskriteriet det billigste tilbud.

Skulle den situation opstå, at to tilbud opnår nøjagtig den samme pris, vil FMI afgøre, hvilket tilbud der antages efter gennemførelse af lodtrækning under iagttagelse af ligebehandlingsprincippet.

FMI accepterer ikke en leveringstid på mere end 30 kalenderdage fra aftalens indgåelse til levering. FMI vil i dette tilfælde se bort fra tilbudsgivers tilbud.

Den samlede pris fra den vindende tilbudsgiver vil blive offentliggjort efter tildeling.

# forbehold

**Forbehold** over for FMI's standardbetingelser og kravspecifikation accepteres ikke. Hvis tilbuddet indeholder sådanne forbehold, vil tilbuddet blive anset for ukonditionsmæssigt og vil således ikke blive taget i betragtning.

# Skriftlige spørgsmål

Spørgsmål til annonceringsmaterialet skal sendes til:
FMI-KTP-SC-TENDER-LA@mil.dk

Spørgsmål og svar vil blive offentliggjort i anonymiseret form på [www.udbud.dk](http://www.udbud.dk) sammen med det øvrige annonceringsmateriale.

Spørgsmål, der modtages senest indenfor fristen angivet i punkt 10, vil under alle omstændigheder blive besvaret.

Spørgsmål, der er modtaget senere, vil ikke blive besvaret.

# Tilbuddets indhold

Tilbud kan være på dansk eller engelsk

Tilbuddet skal indeholde følgende:

1. Tilbudsbrev - gerne på FMI skabelon
2. Udfyldt FMI kravspecifikation

Det er vigtigt, at tilbudsgiveren **ikke** vedlægger egne standardleveringsbetingelser eller øvrigt andet materiale, som ikke er efterspurgt af FMI.

# tilbudsfrist og Vedståelse

Tilbud fremsendes pr. mail til:
FMI-KTP-SC-TENDER-LA@mil.dk senest 12. april kl. 13:00. Tilbud modtaget efter dette tidspunkt, vil ikke blive taget i betragtning.

Tilbudsgiver skal vedstå sit tilbud i 3 måneder efter tilbudsfristens udløb.

# Behandling af tilbud, klagevejledning m.v.

FMI anser ikke annonceringsprocessen for afsluttet, før der er indgået aftale, og FMI forbeholder sig adgang til at aflyse annonceringsprocessen. Uanset om aftalen tildeles en anden tilbudsgiver, er tilbudsgiver bundet af sit tilbud indtil udløbet af vedståelsesfristen.

Hvis aftalen tildeles en sammenslutning af virksomheder (et konsortium), skal deltagerne i konsortiet påtage sig solidarisk hæftelse og udpege en fælles befuldmægtiget, der er bemyndiget til at være FMI's kontaktpunkt til sammenslutningen.

Klage over tildelingen af kontrakten skal være indgivet til Klagenævnet for Udbud med kopi til FMI senest 45 kalenderdage efter modtagelsen af afslagsskrivelse. Klagenævnet for Udbud kan dog alene behandle sager, hvor den udbudte kontrakt har en klar grænseoverskridende interesse, eller sager om kontrakter, der ligger over tærskelværdierne til udbudsloven eller forsvars- og sikkerhedsdirektivet.

# Tidsplan

|  |  |
| --- | --- |
| Dato, Klokkeslæt | Aktivitet |
| 5. marts | Offentliggørelse af annonce på Udbud.dk |
| 22. marts | Frist for spørgsmål til annonceringsmaterialet udløber |
| 26. marts kl. 14.00 | Frist for offentliggørelse af anonymiseret svarpå spørgsmål til annonceringsmaterialet |
| 12. april kl. 13.00 | Frist for afgivelse af tilbud udløber |